Ժակ Ռոգե

Կոմս Ժակ Ռոգե (, ), Միջազգային օլիմպիական կոմիտեի նախագահ 2001-2013 թվականներին։

Կենսագրություն 
Ժակ Ռոգեն ծնվել է Գենտում, ավարտել է Գենտի համալսարանը։ Մասնագիտությամբ օրթոպեդիկ վիրաբույժ է։ Զբաղվել է պրոֆեսիոնալ առագաստային սպորտով, Բելգիայի 16-ակի չեմպիոն է, մասնակցել է 68-րդ, 72-րդ և 76-րդ Ամառային Օլիմպիական խաղերին։ Խաղացել է Բելգիայի ռեգբիի հավաքականի կազմում։

Օլիմպիական շարժում 
1989-1992 թվականներին ժակ Ռոգեն եղել է Բելգիայի օլիմպիական կոմիտեի նախագահը և 1989-2001 թվականներին՝ Եվրոպայի օլիմպիական կոմիտեի նախագահը։ Այդպիսով, առաջին չորս տարիներին համատեղել է երկու պաշտոնները։ 1991 թվականին դարձել է ՄՕԿ-ի անդամ, իսկ 1998 թվականին դարձել է ՄՕԿ-ի գործադիր կոմիտեի անդամ։

2001 թվականին Մոսկվայում կայացած կոմիտեի նստաշրջանում ընտրվել է Միջազգային օլիմպիական կոմիտեի նախագահ՝ հաջորդելով Խ. Ա. Սամարանչին։

Ռոգեի ղեկավարությամբ ՄՕԿ-ը ձգտում էր ավելի շատ հնարավորություններ ստեղծել զարգացող երկրների համար՝ մասնակցելու Օլիմպիական խաղերի անցկացման իրավունքի համար քաղաքների առաջադրման գործընթացին։ Նա վստահ էր, որ այս հարցում արդեն տեսանելի ապագայում կարելի է լուրջ արդյունքների հասնել ինչպես պետության օժանդակության, այնպես էլ բուն ՄՕԿ-ի քաղաքականության միջոցով, որը նվազեցնում է երկրի կողմից Օլիմպիական խաղերի անցկացման ծախսերը։

Սոլթ Լեյք Սիթիում 2002 թվականի ձմեռային Օլիմպիական խաղերի անցկացման ընթացքում Ժ. Ռոգեն դարձել է ՄՕԿ-ի պատմության մեջ առաջին նախագահը, որը հինգաստղանի հյուրանոցում գտնվելու փոխարեն տեղավորվել Է օլիմպիական ավանում, ինչպես դա նախընտրում են ՄՕԿ-ի մյուս անդամները։

2008 թվականին օլիմպիական շարժումն առաջին անգամ խաղեր է անցկացրել Չինաստանում։

Քննադատություն և կարծիքներ 
 Ռոգեի նախագահության օրոք անցկացված երեք օլիմպիադաները հիշվել են մեծ դոպինգային և կոռուպցիոն սկանդալներով, որոնք ավարտվել են քրեական գործերով և հրաժարականներով։
 2005 թվականի հուլիսին Սինգապուրում կայացած ՄՕԿ-ի 117-րդ նստաշրջանում օլիմպիական մարզաձևերի ցուցակից հանվել են բեյսբոլն ու սոֆթբոլը։ Այս որոշումը կայացվել է 2012 թվականի Լոնդոնի ամառային Օլիմպիական խաղերում։ Այնուամենայնիվ, Ռոգեն չի բացառել, որ այս երկու մարզաձևերը կկարողանան վերականգնել իրենց տեղերը պատվավոր Օլիմպիական ցուցակում։

Մրցանակներ և պարգևներ 
 1992 թվականին Բելգիայի Թագավոր Բոդուենը Ժակ Ռոգեին ասպետի կոչման է արժանացրել, 2002 թվականին Ալբերտ 2-րդ թագավորը նրան շնորհել է կոմսի տիտղոս։
2006 թվական – «Իտալիայի Հանրապետությանը մատուցած ծառայությունների համար շքանշանի» Մեծ խաչի ասպետ
2006 թվականի հունվարի 10 – «Լիտվային մատուցած ծառայությունների համար» շքանշանի Մեծ խաչի ասպետ
 2006 թվականի սեպտեմբերի 29 – Իշխան Յարոսլավ Իմաստուն III աստիճանի շքանշան (Ուկրաինա), «Սպորտի զարգացման և հանրահռչակման գործում ակնառու անձնական ներդրման, Ուկրաինայում օլիմպիական շարժման զարգացմանը նպաստելու համար»։
 2006 թվական – «Մարզական արժանիքների համար» 1-ին դասի  շքանշան (Ռումինիա)։
2008 թվական – Մեծ սպայական խաչ՝ «Ավստրիայի Հանրապետությանը մատուցած ծառայությունների համար» պատվավոր նշանի ոսկե աստղով (Ավստրիա)։
 2010 թվականի ապրիլ – Օլիվեր Տամբոյի ընկերների ոսկե շքանշան (ՀԱՀ), «Միջազգային օլիմպիական կոմիտեի միջոցով Հարավային Աֆրիկայում Ապարտեիդի դեմ պայքարում ունեցած բացառիկ ավանդի համար»։
 2010 թվականի դեկտեմբերի 16 – «Արժանիքների համար» 1-ին աստիճանի շքանշան (Ուկրաինա), «Ուկրաինայում օլիմպիական շարժման զարգացման և հանրահռչակման գործում ակնառու անձնական ներդրման համար»։
 2011 թվականի օգոստոսի 25 – Բարեկամության շքանշան (Ռուսաստան), «Ռուսաստանի Դաշնության հետ ֆիզիկական կուլտուրայի և սպորտի բնագավառում համագործակցության ամրապնդման գործում ներդրած ավանդի համար»
 2011 թվական – Պատվո լեգեոնի շքանշանի սպա (Ֆրանսիա)
 2012 թվական – Օրանսկ Նասաուի շքանշանի Մեծ խաչի ասպետ (Նիդերլանդներ)
 2013 թվականի սեպտեմբերի 19 – Լեոպոլդ I շքանշանի Մեծ խաչի ասպետ (Բելգիա)
 2014 թվական – Սուրբ Միքայելի և Սուրբ Գեորգիի շքանշանի ասպետ-հրամանատար (Մեծ Բրիտանիա)
 2015 թվական – Ադոլֆ Նասաուի շքանշանի Մեծ խաչի ասպետ (Լյուքսեմբուրգ)։

Ծանոթագրություններ

Արտաքին հղումներ 
 

Միջազգային օլիմպիական կոմիտեի նախագահներ
Միջազգային օլիմպիական կոմիտեի անդամներ
Վիրաբույժներ
Պատվո լեգեոնի շքանշանի սպաներ
Բարեկամության շքանշանի ասպետներ (Ռուսաստան)
«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ